Խորհրդանիշի նկարագրությունն ու պատկերը Կրկնակի եզրագծերով երկու կիսաշրջանակի մեջ պատկերված է ութանկյուն աստղ, որի մեջ մայրցամաքների պատկերով գլոբուսն է, իսկ գլոբուսի վրա պատկերված է կշեռք: Կիսաշրջանակի մեջ կորաձև, վերևից` հայերեն, ներքևից` անգլերեն լեզուներով գրված է «ՀԱՅԱՍՏԱՆԻ ԻՐԱՎԱԲԱՆԱԿԱՆ ՀԻՄՆԱԴՐԱՄ» և “THE LAW FOUNDATION OF ARMENIA”: Կիսաշրջանակների արանքում պատկերված են երկուական փոքրիկ ութանկյուն աստղիկներ: Ութանկյուն աստղը, որպես հին հայկական խորհրդապատկեր, խորհրդանշում է հիմնադրամի հայկական սկիզբը, Հայաստանում գրանցվելու և ի նպաստ Հայաստանի ու հայերի գործելու փաստը: Գլոբուսը խորհրդանշում է, որ հիմնադրամը չի սահմանափակվելու Հայաստանով, ակտիվորեն համագործակցելու է արտերկրի մասնագիտական և այլ կազմակերպությունների հետ: Կշերքը, որպես արդարության խորհրդանիշ, խորհրդանշում է հիմնադրամի մասնագիտական ուղղվածությունը և գործունեության ոլորտը: Կիսաշրջանակների եզրագծերը, ութանկյուն աստղը և կշեռքը ծիրանագույն են, հիմնադրամի հայերեն և անգլերեն անվանումները և փոքրիկ աստղիկները` մուգ կապույտ, գլոբուսը` մոխրագույն: